Rambulis
Rambulis, arī Rumbulīte, Rumbula, Briņķupe, ir Abavas kreisā krasta pieteka Tukuma un Talsu novados. Sākas kā grāvis Matkules pagasta rietumos pie Silavu mājām. Plūst ziemeļu virzienā, upes augštece un vidustece līdz Abavas senlejai pārrakta un regulēta. Lejtecē līkumo pa dziļu gravu. Ietek Abavā Sabiles pilsētas teritorijā lejpus tiltam. Lielākās pietekas ir Pidole (labā) un Ķeļķe (kreisā). Lejtecē upe plūst pa Abavas senlejas dabas parka teritoriju, tās ieleja ir daļa no Pedvāles brīvdabas muzeja.